**A Népművészet Ifjú Mestere pályázat tartalmi és formai követelményei**

1. **Tartalmi követelmények**
* **Hangszeres népzene, népdal és néptánc** kategóriában a Népművészet Ifjú Mestere díj odaítélésének feltétele egy legalább 10, legfeljebb 30 oldalas dolgozat elkészítése, melyben a pályázó bemutatja az általa kiválasztott tájegységet, falut, vagy táncos adatközlő egyéniséget, és annak néprajzi szakirodalmon alapuló ismereteit. A dolgozatban a pályázó térjen ki a témával kapcsolatos gyűjtői tevékenységére, mutassa be önálló terepmunkáját, annak módszerét, szakirodalmi és archívumi tájékozottságát, emellett foglalja össze az élő néphagyományhoz, az általa bemutatott közösséghez fűződő személyes élményeit, tapasztalatait.

A pályázó dolgozatának elbírálásában továbbá a következő szempontokat veszi figyelembe a zsűri: szakirodalmi ismeret és annak megfelelő alkalmazása (hivatkozás, lábjegyzet), saját gyűjtés, terepmunka bemutatása, a téma újszerűsége, kidolgozottsága, valamint a dolgozat stilisztikai megítélése.

* **Népmese** kategóriában a Népművészet Ifjú Mestere díj odaítélésének feltétele egy legalább 10, legfeljebb 30 oldalas dolgozat elkészítése, melynek témája a pályázó által választott tájegység, falu vagy adatközlő egyéniség művészete; egy bizonyos mesetípus vagy előadói stílusjegy elemzése stb. A dolgozat írója foglalja össze a témával kapcsolatos gyűjtői tevékenységét, annak módszerét, szakirodalmi és/vagy archívumi tájékozottsága mellett az élő néphagyományhoz fűződő személyes élményeit is.
* **Tárgyi alkotóművészet** kategóriában a Népművészet Ifjú Mestere díj odaítélésének feltétele egy legalább 10, legfeljebb 30 oldalas dolgozat elkészítése, amelynek témája a pályázónak az általa megismert tájegységekről, stílusokról szerzett elméleti, technológiai ismeretei, gyakorlati jártassága; az ezt bizonyítani hivatott pályamunkák szakmai elemzése, szakrajza. A dolgozat írója indokolja meg témaválasztását is!
1. **Formai követelmények**
2. **Általános formai követelmények**
* terjedelem: min. 10 oldal – max. 30 oldal
* Times New Roman betűtípus, 12-es betűméret, másfeles sortávolság, sorkizárt
1. **Hivatkozás**
* Az Ethnographia folyóirat jegyzetelési és forrásjelölési hagyományai szerint: lábjegyzetben kérjük feltüntetni a hivatkozásokat (pl.: FÜGEDI 1999: 25–27.) és megjegyzéseket (pl.: MTA BTK ZTI Ft. 608a)
1. **Bibliográfia összeállítása**
	1. **Önálló könyv**

Fügedi János

2011 *Tánc – Jel – Írás: A néptáncok lejegyzése Lábán-kinetográfiával: Szóló- és körformák.* Budapest: L’Harmattan, MTA Zenetudományi Intézet.

* 1. **Tanulmány**

**a) Tanulmánykötetben**

Faragó József

2006 *A tánc a mezőségi Pusztakamaráson*. In Felföldi László – Karácsony Zoltán (szerk.): Magyar táncfolklorisztikai szöveggyűjtemény II/A. 128–142. Budapest: Gondolat Könyvkiadó–Európai Folklór Intézet.

Smith, Stephanie – Beer, Jennifer

2012 Erasing Gender in English Country Dance. In Dunin, Elsie Ivacich–Stavelová, Daniela Gremlicova, Dorota (ed.): *Dance, Gender and Meaning. Contemporizing Traditional Dance. Proceedings of the 26th Symposium of the ICTM Study Group on Ethnochoreology 2010 Trest, Czech Republic.* Prague: Academy of Performing Arts–Institute of Ethnology of the Academic Sciences, Printer AMU Press. 62–72.

**b) Folyóiratban**

Fügedi János

2016 Lábán Rudolf – az európai színpadi táncnyelv megújítója. *Szcenárium* IV. 1. 35–45.

**c) Online felületen**

 Lipták Dániel

2012 Egy moldvai csángó hegedűs dallamkincse. *Folkszemle* (augusztus). Online elérhető: <http://www.folkradio.hu/folkszemle/liptak_moldvaihegedus/index.php>; utolsó letöltés: 2014. 01. 15.

**3. Kézirat**

Békési Tímea

2004 *A táncszók használata egy mezőségi faluban*. Szakdolgozat. Kézirat. Pécsi Tudományegyetem BTK Néprajz-Kulturális Antropológia Tanszék, Pécs.

**4. Archívumi forrás**

Martin György et al.

1969 MTA BTK ZTI Ft. 682

**5. Interjúk**

Kovács János

2019a Interjú Kovács Jánossal. Sz.: 1990. Az hangfelvétel Kovács János tulajdonában van.

2019b Interjú K. J.-vel. Férfi, sz.: 1991. Az hangfelvétel Kovács János tulajdonában van.